open-index/open-wikipedia-markdown huggingface dataset:
גלעד ריקלין

**גלעד ריקלין** (נולד ב-1970) הוא מנהל ישראלי המכהן כמנכ"ל קבוצת אגד. בעברו כיהן כסמנכ"ל הכספים בחברה, סמנכ"ל כספים בחברת מקורות ומילא תפקידים שונים באגף התקציבים במשרד האוצר. ריקלין בוגר תואר ראשון במשפטים ובכלכלה ותואר שני במנהל עסקים עם התמחות במימון ובנקאות.

## ביוגרפיה
ריקלין התגייס לצה"ל ב-1988 ושירת בחיל השריון, שם הגיע לתפקיד מפקד פלוגה.

לאחר שחרורו החל את לימודיו באוניברסיטה העברית בירושלים. הוא סיים תואר ראשון במשפטים ובכלכלה, ולאחריו החל להתמחות בפרקליטות האזרחית תל אביב. לאחר מכן, בשנת 1999 עבר למשרד האוצר ועבד ככלכלן באגף תקציבים.

משנת 1999 עד שנת 2006 כיהן במספר תפקידים באגף התקציבים במשרד האוצר, ביניהם ראש ענף תקציבי בריאות, ראש תחום מים וביוב, וראש תחום בכיר למאקרו-כלכלה.

בשנת 2006 החל לעבוד בחברת המים מקורות. בתחילה עבד כמנהל יחידת כלכלה ותקציבים ולאחר מכן כסמנכ"ל כספים וכלכלה. במסגרת עבודתו בחברה, היה אחראי על מערך הכספים והכלכלה, נכסים, רגולציה, ביטוח ובקרה. במהלך עבודתו במקורות הוביל את מהלכי הרגולציה של מקורות ואת גיוסי החוב, לרבות הגיוס המוצלח באפריל 2013, שבמסגרתו הנפיקה החברה אג"ח במיליארד שקל, שנסגרה בריבית (צמודה) של 3.18% – הנמוכה בתולדות גיוסי החברה.

### תפקידיו בקבוצת אגד
בינואר 2014 החל ריקלין את תפקידו כסמנכ"ל הכספים בקבוצת אגד. בתפקיד היה אחראי על תחום הכספים בקבוצה ובחברות הבנות שלה. בנוסף היה אחראי על תחומי הרגולציה, הנכסים, פיתוח עסקי, ביטוח, אסטרטגיה, ובקרה על החברות הבנות בישראל ומחוצה לה.

בשנת 2019 קיבל ריקלין אות הוקרה מטעם פורום ה-CFO.

כמו כן היה אחראי על המעבר המורכב של קבוצת אגד מאגודה שיתופית לחברה בע"מ.

ב-2022, לאחר שהוביל את מכירת קבוצת אגד ל"קיסטון ריט", מונה ריקלין על ידי הקרן למנכ"ל החברה.

בתקופת כהונתו כמנכ"ל הקבוצה, הכנסותיה חצו את רף 5 מיליארד ש"ח בשנת 2023, היא הגדילה את נפח הפעילות באירופה, והפכה לחברת התחבורה הפרטית המובילה בפולין וחברת התחבורה הרביעית בגודלה בהולנד.

בישראל החברה זכתה במכרז הפעלת קווי עוטף ירושלים והקמת "דרך אגד" – חברת בת אשר אמונה על הפעלת הקווים ביישובי עוטף ירושלים.

בנוסף, תחת ניהולו החברה הרחיבה את תחום פעילות התחבורה הציבורית באמצעות "תבל מטרו", חברת בת המפעילה את הקו האדום של "דנקל".

## תפקידים ציבוריים נוספים
ריקלין כיהן וממשיך לכהן במספר דירקטוריונים וועדות ציבוריות, בהם:
* דירקטור וחבר מועצת "מגן דוד אדום" (2001–2000).
* חבר ב"מועצת המים" (2003–2001).
* חבר בוועדות מכרזים להתפלת מי ים (2003–2001).
* חבר ברשות לשירותים ציבוריים מים וביוב (2003).
* דירקטור וחבר ועדת כספים בחברת "מקורות" (2004–2001).
* דירקטור וחבר ועדת כספים ב"בתי זיקוק לנפט" (בז"ן) (2006–2004).
* דירקטור במקורות פיתוח ויזום (2013-2011).
* דירקטור ב"אגד תעבורה" (2019-2014).
* דירקטור בתבל, חברת ההפעלה של הקו האדום של הרכבת הקלה בתל אביב (מ-2019).
* דירקטור בחברת התחבורה הציבורית ההולנדית "EBS" (מ-2022).
* דירקטור בחברת "Mobilis", חברת תחבורה ציבורית בפולין (מ-2022).
* דירקטור בחברת התחבורה הציבורית "דרך אגד" (מ-2023).

## הערות שוליים

קטגוריה:מנהלים ישראלים
קטגוריה:בוגרי האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: מנהל עסקים
קטגוריה:אגד
קטגוריה:ישראלים שנולדו ב-1970
ליאם וודרום

**ליאם וודרום** (באנגלית: **Liam Woodrum** נולד ב-22 באוקטובר 2002) הוא דוגמן ושחקן אמריקאי.

## ביוגרפיה
וודרום נולד וגדל באנהיים, קליפורניה. הוא למד בתיכון קניון שם שיחק בנבחרת הכדורסל.

## קריירה
וודרום הוא דוגמן המיוצג על ידי סוכנות הדוגמנים וילהלמינה בניו יורק. וודרום החל את הקריירה בשנת 2023 שלו בסרט הטלוויזיה "Love in Zion National: A National Park Romance" בהפקת ערוץ הולמרק. באותה שנה, הוא הופיע לזמן קצר בקליפ של "Other Side of the Rainbow" של להקת "אקסטרים".

ביוני 2023 לוהק וודרום לתפקיד ראשי בסדרת הטלוויזיה "סופר גיקית". בסדרה מגלם וודרום את ניק פארק דוגמן על ומושא אהבתה של הארייט מאנרס (אמילי קארי). הסדרה עלתה בשירות הזרמת המדיה, נטפליקס במאי 2023.

בשנת 2023 לוהק וודרום לתפקיד בסרט האימה העתידי "213 עצמות". הסרט מתרחש בשנות ה-90 ועוקב אחר קבוצת סטודנטים לאנתרופולוגיה שמוצאים עצמות אנושיות בקמפוס הקולג' שלהם ומנסים לגלות את הרוצח.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:אמריקאים שנולדו ב-2002
בארץ להד"ם

"**בארץ להד"ם**" הוא שיר שכתבה והלחינה המשוררת נעמי שמר. את השיר עיבד מוזיקלית מתי כספי.

## רקע
השיר שיצא בשנת 1972 נכלל ברשימת שירי "חבורת בימות" עם הסולנית מירי אלוני בתוכנית משיריה של שמר. השיר מופיע בספר השירים של שמר הנקרא בפשטות "הספר השני". בספר הקדישה שמר את השיר לבעלה מרדכי הורוביץ.

השיר מבטא משאלה להגיע לארץ דמיונית (להד"ם – ראשי תיבות של "לא היו דברים מעולם"), אך ייתכן כי השיר מתאר חלומות שלא התגשמו עבור המשוררת. שמר לא פירשה את שיריה, אך אברהם זיגמן, שחקר את שירתה סבור, שהשורה השנייה בבית הראשון לקוחה מספר ישעיהו: "וְהָיָה כִנּוֹר וָנֶבֶל תֹּף וְחָלִיל וָיַיִן מִשְׁתֵּיהֶם וְאֵת פֹּעַל ה' לֹא יַבִּיטוּ וּמַעֲשֵׂה יָדָיו לֹא רָאוּ". ייתכן ושמר לא רצתה לחזור לימי ישעיהו וממלכת יהודה, ומילות השיר נאמרות בלשון חיובית כשהכוונה האמיתית היא למשמעות הפוכה. יש הסוברים כי במילות השיר מתכתבת שמר עם שירה של רחל המשוררת "ואולי לא היו הדברים...", ובשיר מביעה שמחה על הדברים שהצליחה להשיג.

השיר צעד במצעדי הפזמונים השבועיים של הגל הקל החל מ-15 בינואר 1973 וצעד 12 שבועות, מתוכם שבוע אחד מהם צעד בראש המצעד.

בשנת 1977 חידשה את השיר להקת הכל עובר חביבי. השיר מופיע באלבומה של הזמרת גיתית שובל, "גיתית שובל שרה נעמי שמר, שיצא בשנת 2005. ידוע גם ביצוע של עומר דץ שזכה לתשבחות מהמבקרים בתוכנית הכוכב הבא. בסרט מיתה טובה, שיצא בשנת 2014 בוים ונכתב על ידי שרון מימון וטל גרניט, מבצעים את השיר השחקנים באחת מסצנות הסרט.

## קישורים חיצוניים
* 
* 

## הערות שוליים

קטגוריה:שירי מירי אלוני
קטגוריה:שירים בעברית
קטגוריה:שירים על געגוע
קטגוריה:שירים שנכתבו על ידי נעמי שמר
קטגוריה:שירים שהולחנו על ידי נעמי שמר
הימים האחרים

"**הימים האחרים**" הוא שיר שכתב חיים חפר והלחין דובי זלצר. השיר נכתב בתחילה כמקאמה ופורסם לראשונה במוסף מיוחד של "ידיעות אחרונות" לחג השבועות ביוני 1970. השיר בוצע לראשונה על ידי להקת פיקוד מרכז בתוכניתה "ליד הירדן". להקת טיפקס הוציאה גרסת כיסוי לשיר בשנת 2003, מתוך האלבום "כל הלהיטים". הזמרת שלומית אהרן ביצעה את השיר באפריל 2020, במסגרת שידורי "ישראל מחוברת", מיזם של משרד התרבות ופמי-פרימיום תרבות לפריפריה. להקת "הפה והטלפיים" הוציאה גרסת כיסוי לשיר בשנת 2025 מתוך האלבום "חופי קרשלטון" 

## רקע לכתיבת השיר ותוכנו
השיר נכתב על ידי חיים חפר לאחר שטס עם מפקד פיקוד מרכז, האלוף רחבעם זאבי, לבקעת הירדן, לאזור המכונה ארץ המרדפים. בית המשפט דן בשאלה מדוע אזרח טס במסוק צבאי. בעקבות אותה טיסה כתב חפר את המקאמה “הימים האחרים” שהתפרסמה, לאחר שדובי זלצר הלחין אותה בגרסה מקוצרת, מה שיהפוך לאחד מהשירים המזוהים עם מלחמת ההתשה.

דובי זלצר סיפר: "בזמן מלחמת יום הכיפורים ובעת סיבוב הופעות בפני חיילים עם ידידי יהורם גאון, כתבתי את "המלחמה האחרונה" ואת "אנחנו עוד נראה את הימים האחרים" שהוא לא שיר מלחמה אלא שיר תקווה לשלום לפי מקאמה של חיים חפר".

השיר היה לחלק מהתוכנית ה-18, "ליד הירדן", של להקת פיקוד המרכז בשנת 1970. בין חברי ההרכב היו דני וסלי, שלמה בראבא, שלומית אהרון, ניצה שאול, עמרי ניצן, דורון סלומון, גליה ישי, אפרת לביא ושם טוב לוי.

השיר הגיע למקום מספר 23 במצעד הפזמונים השנתי של גלי צה”ל בשנת 1971.

לרגל 100 שנים להולדתו של חיים חפר שצוין באוקטובר 2025 השיר זכה לגרסה מחודשת בביצועו של דני רובס שהוסיף לשיר כמה שורות חדשות באישורם של בני משפחתו של חפר המילים החדשות לשיר נגעו גם בנושא הכאב של מתקפת הפתע שהתרחשה בשבעה באוקטובר 2023 

## קישורים חיצוניים
* "הימים האחרים", באתר הספרייה הלאומית
* 
* אקורדים לשיר, באתר שירונט

###### ביצועים
* 
* 
* 
* 

## הערות שוליים

קטגוריה:שירי 1972
קטגוריה:סינגלים מ-1972
קטגוריה:שירי להקת פיקוד מרכז
קטגוריה:שירים בעברית
קטגוריה:שירים שנכתבו על ידי חיים חפר
קטגוריה:שירים שהולחנו על ידי דובי זלצר
Excited

***Excited*** הוא אלבום אוסף של המפיק המוזיקלי הישראלי עופר ניסים. הוא יצא לאור בשנת 2002 בהוצאת חברת התקליטים IMP רקורדס.

## רקע
עד שנת 2000 עבד ניסים עם הזמרת-יוצרת דנה אינטרנשיונל. לאחר חילוקי דעות וכנראה על רקע כישלון האלבום הבין-לאומי שלה נפרדו דרכיהם. בשנים שלאחר הפרידה, התרכז בתיקלוט ולא עסק בהפקות מוזיקה מחוץ לנישה זו. כוכבו של נסים כמפיק החל לדרוך שוב בשנת 2003, אז חידש את שירן של האחיות פוינטר "I'm So Excited". במקום לבחור בסולנית בדומה לשיר המקורי, בחר ניסים סולן ממין זכר הזמר מיקיאגי, סולן להקת "נוער שוליים" לשעבר. השיר זכה להצלחה גדולה במועדונים ברחבי הארץ. אחריו הפיק רמיקס לשיר "מהאוול" של ריטה והוציא ב-2003 אלבום ראשון שנשא את שמו, "I'm So Excited". האלבום כלל שירי מועדונים מאותה תקופה ואת שני להיטיו של ניסים.

גרסת מיני-אלבום מקוצרת שכללה ארבע רצועות הופצה גם היא והועלתה לספוטיפיי מספר שנים לאחר יציאתה המקורית.

## רשימת רצועות

## קישורים חיצוניים

## הערות שוליים

קטגוריה:אלבומי עופר ניסים
קטגוריה:אלבומי אוסף באנגלית
קטגוריה:אלבומי חברת IMP רקורדס
אלפא (זמר)

**אנדראה דה פיליפי** (באיטלקית: **Andrea De Filippi**; נולד ב-22 באוגוסט 2000), ידוע בשם הבמה **אלפא**, הוא זמר וראפר איטלקי.

## שנותיו הראשונות
דה פיליפי גדל ברובע קוארטו דיי מילה בג'נובה. אביו עובד כאח מוסמך בבית חולים ואמו כפסיכולוגית. במקור הוא רצה להיות רופא לפני שגילה מוזיקה.

בגיל 8 החל לנגן על גיטרה ופסנתר. מאוחר יותר נרשם ללימודי כלכלה וניהול לאמנויות, תרבות ותקשורת באוניברסיטת בוקוני. עם זאת, הוא נשר מלימודיו על מנת להתמקד בקריירה המוזיקלית שלו.

## קריירה
בשנת 2020 כתב את "Sul più bello", שיר הנושא של הקומדיה רומנטית *Out of My League*.

בשנת 2023 דורג שירו "Bellissimissima" במקום הרביעי במצעד הסינגלים האיטלקי. דה פיליפי היה אחד משלושים האמנים שהתחרו בפסטיבל סן רמו 2024, הקדם האיטלקי לאירוויזיון 2024, שהתקיים במאלמה שבשוודיה. שירו לתחרות, "", סיים בערב המגמר במקום העשירי. מאוחר יותר הוציא את אלבום האולפן השלישי שלו, *Non so chi ha creato il mondo ma so che era innamorato*.

## דיסקוגרפיה
### אלבומי אולפן

### מיקסטייפים

## קישורים חיצוניים

## הערות שוליים

קטגוריה:זמרים איטלקים
קטגוריה:ראפרים איטלקים
קטגוריה:פסנתרנים איטלקים
קטגוריה:גיטריסטים איטלקים
קטגוריה:משתתפי פסטיבל סן רמו 2024
קטגוריה:איטלקים שנולדו ב-2000
Vai!

"****" (בעברית: "**ללכת!**") הוא שיר שהוקלט על ידי הזמר האיטלקי אלפא. הוא יצא לאור ב-7 בפברואר 2024 בהוצאת חברת התקליטים A1 אנטרטיינמנט ספא, כסינגל מתוך אלבום אולפן השלישי שלו, *Non so chi ha creato il mondo ma so che era innamorato*.

השיר הגיע למקום העשירי במצעד הסינגלים האיטלקי.

## רקע וכתיבה
השיר נכתב על ידי המבצע, אלסדנרו מרלי, איאן ברנדון סקוט ומארק ג'קסון. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-40 מיליון השמעות.

"" היה שירו של אלפא לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע למקום העשירי.

## וידאו קליפ
הווידאו קליפ הרשמי של השיר פורסם ב-7 בפברואר 2024.

נכון ליוני 2024 עומד מונה הצפיות של הקליפ על למעלה מ-12 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי פסטיבל סן רמו 2024
קטגוריה:שירים באיטלקית
קמפוס ירושלים לאמנויות

**קמפוס ירושלים לאמנויות** הוא קמפוס הכולל את הסטודיו למשחק ניסן נתיב, בית הספר סם שפיגל לקולנוע ולטלוויזיה, בית הספר לתיאטרון חזותי והמרכז למוזיקה מן המזרח. הוא נחנך ב-2022 בירושלים בסמוך לבית העם בירושלים ובית מזי"א לתיאטרון.

## היסטוריה
הקמפוס הוקם כחלק מחגיגות 100 שנה להקמת הפדרציה היהודית של ניו יורק (UJA) ו-50 שנה לאיחוד ירושלים על ידי הפדרציה לצד עיריית ירושלים, ממשלת ישראל, חברת עדן - פיתוח כלכלי בירושלים והקרן לירושלים ובהשקעה של למעלה מ-50 מיליון דולר, כחלק מתוכנית כוללת לקידום התרבות והאמנות בירושלים. הקמפוס בשטח של כ-10,000 מ"ר ומיועד עבור כ-1,500 סטודנטים, תוכנן על ידי משרד אפרת-קובלסקי אדריכלים.

המתחם כולל שלושה בניינים ושטח ציבורי פתוח. בין חיפוי האבן לבין קירות הבניינים עשויי הבטון יש חלל אוויר המאפשר זרימת אוויר ובידוד. לכל בניין מרקם, שפה ואשנוב מעט שונה. השטח הציבורי הפתוח כולל כיכר מדורגת מקבילה לשיפוע הרחוב (בצד של רחוב בצלאל) ובה שבילים וצמחייה. הכיכר, בתכנון אדריכל הנוף אורי זק רייכרף, נועדה לעריכת מופעים, ימי סטודנט, כנסים וחגיגות.

מתחת למתחם נבנה חניון ובו 415 מקומות חניה.

במלחמת חרבות ברזל פעל בקמפוס (בעיקר בסטודיו ניסן נתיב, אך גם בשאר המבנים) "החמ"ל הירושלמי" של לב אחד, תנועת התעוררות וארגונים נוספים. החמ"ל הוקם עוד ביום הראשון של טבח שבעה באוקטובר, והמשיך לפעול עד מאי 2024. החמ"ל חזר לפעול שוב במבצע עם כלביא ביוני 2025 ובמבצע שאגת הארי במרץ 2026.

## קישורים חיצוניים

* קמפוס ירושלים לאמנויות, באתר אפרת־קובלסקי אדריכלים
* 

## הערות שוליים

קטגוריה:ירושלים: מוסדות חינוך
קטגוריה:קמפוסים
סמואל ליבגולד

**סמואל "סם" ליבגולד** (באנגלית: **Samuel "Sam" Liebgold**; 1869 - ?) היה אתלט יהודי-אמריקאי, זכה ב-20 תוארי אליפות ארצות הברית (1894–1910) בהליכה תחרותית ושיאן עולם באולם (1895–1911) בהליכה תחרותית ל-1 מייל.

## ביוגרפיה
בתחרות שנערכה בברידג'פורט, קונטיקט באולם ב-29 במרץ 1895 קבע בהליכה תחרותית ל-1 מייל שיא עולם חדש של 6:36 דקות. שיא זה החזיק מעמד 16 שנים ונשבר על ידי ג'ורג' גולדינג (6:28 דקות).

### 1907
באליפות ארצות הברית באולם  שנערכה בניו יורק, באוקטובר זכה בשתי מדליות זהב בהליכה תחרותית ל-1 מייל בתוצאה של 7:41.2 דקות ול-3 מייל בתוצאה של 24:56 דקות.

### 1908
באליפות ארצות הברית באולם  שנערכה בניו יורק, בסוף נובמבר ותחילת דצמבר זכה בשתי מדליות זהב בהליכה תחרותית ל-1 מייל בתוצאה של 7:17.8 דקות ול-3 מייל בתוצאה של 24:10 דקות.

### 1909
באליפות ארצות הברית באולם  שנערכה בניו יורק, בתחילת אוקטובר זכה בשתי מדליות זהב בהליכה תחרותית ל-1 מייל בתוצאה של 7:13.4 דקות ול-3 מייל בתוצאה של 23:45.8 דקות.

### 1910
באליפות ארצות הברית באולם  שנערכה בניו יורק, בסוף אוקטובר תחילת נובמבר זכה במדליית זהב בהליכה תחרותית ל-3 מייל בתוצאה של 22:23.6 דקות.

## קישורים חיצוניים

* By Jesse Silver, Notable Jewish athletes of today and yesterday, באתר The Sentinel, עמוד 35, 17 ביולי 1975, 
* Spalding's official athletic almanac 

## הערות שוליים

קטגוריה:אתלטים יהודים אמריקאים
קטגוריה:הלכים
אפיתל פיגמנט הרשתית

**האפיתל הפיגמנטרי ברשתית** (באנגלית: (**RPE**) Retinal pigment epithelium) הוא שכבת תאים פיגמנטרים מחוץ לרשתית הנוירו-חושית (neurosensory retina) המזינה את התאים קולטי האור של הרשתית.

## היסטוריה
ה-RPE היה ידוע במאות ה-18 וה-19 כ-"Pigmentum nigrum" (פיגמנט שחור), בהתייחס לתצפית שהראתה את צבעו הכהה של האפיתל, (שחור בבעלי חיים רבים, חום בבני אדם).

## אנטומיה
ה-RPE מורכב משכבה אחת של תאים בצורת משושה, מסודרים בצפיפות כגרגירי פיגמנט.

במבט מהמשטח החיצוני, תאים אלה חלקים וצורתם משושה. במבט חתך כל תא מורכב מחלק חיצוני ללא פיגמנט המכיל גרעין פנימי פיגמנטרי גדול וחלק בצורת אליפסה המשתרע כמארג חוטים ישרים בין תאי המדוכים ותאי הקנים.

## פיזיולוגיה
ל-RPE מספר תפקידים: קליטת אור, חציצה מרחבית של יונים, מחזור חזותי, פגוציטוזיס ומודולציה חיסונית.

## פתולוגיה
אצל הלוקים בלבקנות, התאים בשכבה זו אינם מכילים פיגמנט. תפקוד לקוי של ה-RPE נמצא בניוון מקולרי הקשור לגיל וברטיניטיס פיגמנטוזה. RPE מעורב גם בבצקת מקולרית על רקע סוכרת.  מאופיינת ב-FAP (פוליפים אדנומטיים), גידולי עצם ורקמות רכות, והיפרטרופיה של אפיתל פיגמנט ברשתית.

## קישורים חיצוניים

* 

## הערות שוליים

קטגוריה:ראייה
קטגוריה:עין
קטגוריה:רפואת עיניים
ביגמאמא

**מריאנה ממונה** (באיטלקית: **Marianna Mammone**; נולדה ב-10 במרץ 2000), ידועה בשם הבמה **ביגמאמא**, היא ראפרית וכותבת שירים איטלקייה.

## שנותיו הראשונות
ממונה נולדה בסן מישל די סרינו שבנפת אבלינו.  יש לה שלושה אחים.

את לימודיה סיימה ב-*liceo scientifico*. בשנת 2018 עברה למילאנו כדי ללמוד תכנון עירוני ב.

## קריירה
בגיל 13 החלה ממונה לכתוב שירי ראפ ולבצעם. בגיל 16 פרסמה את שיריה באופן פומבי לאחר ששמעה לעצות חבריו לכיתה.

בשנת 2023 הוכרזה כאחת מהאמנים המשתתפים בפסטיבל סן רמו 2024, הקדם האיטלקי לאירוויזיון 2024, שנערך במאלמה שבשוודיה. שירה לתחרות היה "La rabbia non ti basta", והוא הגיע בערב הגמר למקום ה-22.

## חיים אישיים
לאורך ילדותה סבלה ממונה מבריונות בשל משקלה. במרוצת השנים יצאה מהארון כביסקסואלית.

בשנת 2020 אובחנה עם לימפומת הודג'קין. עד פברואר 2021 עברה טיפולי כימותרפיה.

## דיסקוגרפיה
### אלבומי אולפן

## קישורים חיצוניים

## הערות שוליים

קטגוריה:זמרות איטלקיות
קטגוריה:ראפריות
קטגוריה:ביסקסואליות
קטגוריה:משתתפי פסטיבל סן רמו 2024
קטגוריה:ילידות 2000
קטגוריה:איטלקים שנולדו ב-2000
רחוב סוקולוב (חולון)

**רחוב סוקולוב** הוא רחוב מרכזי בחולון הנקרא על שמו של נחום סוקולוב. הרחוב משתרע מכיכר סטרומה במרכז-מערב העיר, ועד לגן המקלט שמעבר לו רחוב יוסף סרלין. הרחוב מהווה גבול בין שכונת אגרובנק בצפון לשכונות רסקו וקריית עבודה

## היסטוריה
בשנת 1934 יעקב מירנבורג ושמעון יעבץ, שני בנקאים יוצאי רוסיה, מראשי בנק אגרובנק, רצו להקים שכונה תעשייתית ורכשו כ-3,000 דונם של אדמות חול כיום שכונת אגרובנק. מיד החלו בתכנון השכונה, בשיתוף עם חברת שיכון עובדים. בשנת 1934 החלו בהכשרת תשתיות לבנייה ובסלילת כביש וכחלק מבניית השכונה בנו גם את רחוב סוקולוב. בשנת 1935 החל לפעול באופן סדיר קו תחבורה ציבורית של חברת דרום יהודה מסוקולוב לתל אביב. הוא נחשב במשך עשרות שנים לרחוב המסחרי הראשי של חולון בסמיכותו הוקמו מרכזי תרבות חולונים, בגין היתר תיאטרון חולון וספריית בן יהודה.

בשנת 1967 נפתח בית קולנוע בשם "סבוי" ברחוב סוקולוב. בית הקולנוע הזה התאפיין בסטנדרטים מודרניים לתקופתו שכללו, בין היתר, מושבים מרופדים ומיזוג אוויר. אולם בית הקולנוע שכן בקומת המרתף והתאפיין בצורתו הייחודית והמעגלית שדמתה לעדשת מצלמת קולנוע. בשנת 1992 בית הקולנוע נסגר כחלק מגל סגירות של מאות בתי קולנוע ברחבי הארץ שלא עמדו בתחרות מול רבי הקולנוע שנפתחו בתוך הקניונים החדשים.

ברחוב פועל סניף של הנוער הלאומי ברחוב סוקולוב 52.

בסוקולוב ישנן חנויות רבות המשרתות את תושבי העיר ובהם בתחום המוניות, פרחים, מתפרה, סנדלריה, צעצועים, אופניים, ספרים ומכשירי כתיבה, חיות, שירותי ציבור, בריאות ואופטיקה, חשמל, מחשבים, תכשיטים, ריהוט, מתנות, כלי בית, הסעדה, טיפוח וקוסמטיקה, מזון, אופנה, והנעלה וכן, גם דוכני מפעל הפיס.

עד שנות ה-90 רחוב סוקולוב היה שוקק ומלא חיים, תושבים מהערים הסמוכות היו מגיעים לחנויות מיתולוגיות כמו בגדי ליאון, מאפיה פיטרו וחנויות ספורט ותיקות, ובהתאם הייתה תחבורה ציבורית תכופה ונוחה לרחוב הפופולרי. חנוכת קניון הזהב ב-1993 וקניון חולון ב-1998, פגעו במסחר ברחוב משמעותית. התעצמות העבודות על הקו הירוק בשנות העשרים של המאה ה-21, הביאו להידרדרות נוספת שכן מאז הרחוב סגור לתנועה מנועית בחלק גדול משעות היום. כחלק מהעבודות להקמת הקו הירוק של הרכבת הקלה בחולון, הצטמצמו מספר הנתיבים לתנועת כלי רכב ברחוב וחלה פגיעה בעסקים כתוצאה מכך. בתום העבודות, אמור הרחוב להפוך למדרחוב עם רכבת קלה בדומה לרחוב יפו בירושלים.

עד לתחילת העבודות על הקו הירוק, ברחוב נערכה העדלאידע המפורסמת של חולון (מאז החגיגות עברו דרומה לרחוב גולדה מאיר).

רחוב סוקולוב כחלק משכונת אגרובנק הוכרז בשל חשיבותו ובשל אופיו המיוחד, כמרקם היסטורי לשימור בתוכנית השימור העירונית של חולון.

## ראו גם
* כיכר סטרומה
* תיאטרון חולון

## הערות שוליים

סוקולוב
שחר סורק

**שחר סורק** (נולד ב-28 בדצמבר 1975) הוא מפיק ושחקן ישראלי.

## קורות חייו
סורק גדל בירושלים.

אלוף ישראל בטאקוונדו 5 פעמים. הוא מחזיק בדרגת דאן 4.

בעל תואר ראשון ושני במנהל עסקים, הראשון משלוחת אוניברסיטת מנצ'סטר.

ב-1997 גילם דוגמן פרסומת בסרט "מר באום", גילם את שלומי בסדרה "רמת אביב גימל" ושיחק בסרט הטלוויזיה "בחצות הלילה".

ב-1998 השתתף בסרט הסטודנטים "ארבעה נכנסו לפרדס".

ב-1999 הנחה בערוץ הילדים, וגילם את פחפח במחזמר הקוסם!.

ב-2007 גילם את התפקיד הראשי "פישקה" בסרט "מלך של קבצנים" שביים אורי פסטר. סורק הפיק, יצר לו את הכוריאוגרפיה וביים את קטעי הלחימה.

ב-2008 גילם בחור בדייט עם שירה בסדרה אולי הפעם, ב-2010 הופיע בסרט האמריקאי ''.

מתגורר בלוס אנג'לס.

## קישורים חיצוניים

## הערות שוליים

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:מנחי ערוץ הילדים
קטגוריה:ישראלים שנולדו ב-1975
Searching

***Searching*** הוא אלבום אוסף של המפיק המוזיקלי הישראלי עופר ניסים. הוא יצא לאור בשנת 2004 בהוצאת חברת התקליטים IMP רקורדס.

## רקע
בשנת 2004 פגש עופר ניסים את הזמרת-יוצרת מאיה סימנטוב, שהכירה לו את המפיק המוזיקלי ינון יהל. תוך זמן קצר החל נסים להשתמש בקולה הפעמוני והעמוק של סימנטוב בשיריו החדשים וברצועות ההאוס שניגן במועדונים. מתוך ניסיון העבר, שיתוף הפעולה בין השניים התבצע תוך אזכור בולט ומרכזי של ניסים, שלקח קרדיט כמעט מלא על עבודתם של השניים. בין הלהיטים של ניסים ששרה סימנטוב ניתן למנות את החידוש ללהיט משנות השבעים "That's The Way I Like It", והשיר "Searching" שזכה להצלחה בין-לאומית. נישא על גבי גל ההצלחה, הוחתם נסים באותה שנה בחברת התקליטים הניו-יורקית סטאר 69 רקורדס (), שנוהלה על ידי זוכה גראמי פיטר ראופר.

*Searching* פורסם במקור בתור אלבום כפול: *F1rst Search* ו-*Second Search*. האלבום הוא במהותו אלבום רמיקסים בשני חלקים, שכולל, לצד קטעים מקוריים ורמיקסים של ניסים, גם קטעים שניסים הרבה לנגן בסטים שלו, מבית היוצר של אמנים מוכרים בסצנת ההאוס (רובי ריביירה, דני טנגליה, גבריאל & דרזדן ופיטר ראופר בעצמו). גרסה מקוצרת שלו, שאינה כוללת קטעים ורמיקסים של אמנים זרים, הועלתה בהמשך לספוטיפיי.

## רשימת רצועות

## קישורים חיצוניים

## הערות שוליים

קטגוריה:אלבומי עופר ניסים
קטגוריה:אלבומי אוסף באנגלית
קטגוריה:אלבומי חברת IMP רקורדס
דארגן ד'אמיקו

**יאקופו ד'אמיקו** (באיטלקית: **Jacopo D'Amico**; נולד ב-27 בנובמבר 1980), ידוע בשם הבמה **דארגן ד'אמיקו**, הוא זמר, ראפר, כותב שירים ומפיק מוזיקלי איטלקי.

את קריירת המוזיקה שלו החל בשנת 1997, כשהצטרף ללהקת "Sacre Scuole" עם גואה פקואנו וג'ייק לה פוריה. בשנת 2001, לאחר שהוציאו את אלבום הבכורה שלהם, התפרקה הלהקה עקב סכסוכים פנימיים.

בשנת 2006 הוציא ד'אמיקו את אלבומו הראשון כסוליסט, *Musica senza musicisti*. הוא פורסם דרך חברת התקליטים ג'אדה מסי, חברה עצמאית שהוקמה על ידי ד'אמיקו. במרוצת השנים הוציא עשרה אלבומי אולפן לאור.

בשנת 2022 השתתף בפסטיבל סן רמו, הקדם האיטלקי לאירוויזיון 2022, שהתקיים בטורינו שבאיטליה. שירו לתחרות היה "Dove si balla", והוא דורג בערב הגמר במקום התשיעי. הוא שב לתחרות ב-2024 עם השיר "Onda alta", שהגיע למקום ה-20.

## דיסקוגרפיה
### אלבומי אולפן
#### עם Sacre Scuole
* 2000: *3 MC's al cubo*

#### קריירת סולו
* 2006: *Musica senza musicisti*
* 2008: *Di vizi di forma virtù*
* 2010: *D' parte prima*
* 2010: *D' parte seconda*
* 2011: **
* 2012: *Nostalgia istantanea*
* 2013: *Vivere aiuta a non-morire*
* 2014: *D'Io*

## קישורים חיצוניים

## הערות שוליים

קטגוריה:ראפרים איטלקים
קטגוריה:משתתפי פסטיבל סן רמו 2022
קטגוריה:משתתפי פסטיבל סן רמו 2024
קטגוריה:איטלקים שנולדו ב-1980
La rabbia non ti basta

"**La rabbia non ti basta**" (בעברית: "**כעס לא מספיק עבורך**") הוא שיר שהוקלט על ידי הראפרת האיטלקייה ביגמאמא. הוא יצא לאור ב-7 בפברואר 2024 בהוצאת חברת התקליטים סוני מיוזיק אנטרטיינמנט, כסינגל מתוך אלבום אולפן השני שלה, *Sangue*.

השיר הגיע למקום ה-25 במצעד הסינגלים האיטלקי.

## רקע וכתיבה
השיר נכתב על ידי המבצעת, אנריקו בוטה, אנריקו בראן ומריה לודביקה לאצריני. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-12.2 מיליון השמעות.

"La rabbia non ti basta" היה שירה של ביגמאמא לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע למקום ה-22.

## וידאו קליפ
הווידאו קליפ הרשמי של השיר פורסם ב-7 בפברואר 2024.

נכון ליוני 2024 עומד מונה הצפיות של הקליפ על למעלה מ-3.6 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי פסטיבל סן רמו 2024
קטגוריה:שירים באיטלקית
קטגוריה:סינגלים בהוצאת סוני מיוזיק
שאנדור פורגאץ'

ממוזער|300px|עם חברי להקה אחרים
**שאנדור פורגאץ**' (במקור גלנץ, בהונגרית: **Forgách Sándor**; סולנוק, 4 בפברואר 1890 – מחנה השמדה אושוויץ, 1944) היה שחקן, במאי תיאטרון יהודי-הונגרי מפורסם בטרנסילבניה שנספה בשואה. פורגאץ' היה ממקימי ומנהלי התיאטרון היהודי בקולוז'וואר.

## קורות חייו
שאנדור גלנץ נולד במשפחה יהודית כבנם של איגנץ גלנץ ושל רוזליה ברגר. הוא למד באקדמיה לאמנויות (כיום שמה האוניברסיטה לאמנויות התיאטרון והקולנוע), שם סיים בהצטיינות ב-1909. הוא התחיל את הקריירה שלו בעיר פץ', ואז עבר לעיר גיור. ב-9 באוגוסט 1915, ביוז'פווארוש, בודפשט הוא נישא לאילונה פולגאר, קתולית, שהייתה מבוגרת ממנו בשנתיים, בתם של פטר פולגאר ושל אילונה אובורקה.

מ-1919 שיחק בהצלחה רבה בעיר ארד בלהקתו של מיהאי סנדראי ולאחר מכן הופיע בקלוז' בין סתיו 1921 לבין סתיו 1935, שיא התפתחותו והצלחתו האמנותית נופל על התקופה האחרונה הזו. לאחר מכן, יחד עם רז'ה אינקֶה,  ביקשו את הזיכיון לתיאטרון ארד לעונה שלאחר מכן, בה הם לא זכו. חוקי הגזע שנחקקו במהלך מלחמת העולם השנייה (במיוחד החוק היהודי השני) בודדו אותו עוד יותר. יחד עם מיהאי פקטה, הוביל את הקמת ותפעולו של התיאטרון היהודי (קולוז'וואר) הן בבימוי והן במשחק וליהוק בהופעות רבות במועדון עובדי המתכת בקלוז'.

הוא גורש ב-1944 ונספה באושוויץ.

## תפקידיו העיקריים (בלבד)
* אוסוולד (איבסן: רוחות)
* טאנר ג'ון (שו: (Man and Superman)
* פר גינט (איבסן)
* בריטבורג (מיקלוש באנפי: מסקרה)
* המלט (שייקספיר)
* יאגו (שייקספיר: אותלו)
* לוציפר (אימרה מדאץ': טרגדיית האדם)

## הבימוי החשוב ביותר שלו (מתוך רבים)
* Hoffmanstahl: Jedermann

## קישורים חיצוניים

* לקסיקון אמנות התיאטרון ההונגרי

## לקריאה נוספת
* לקסיקון התיאטרון ההונגרי. עורך באמצעות החומר שנאסף של ינה ארדי ואמיל קירטי... אלדאר שופפלין. [בודפשט], איגוד השחקנים הלאומי ומכון הפנסיה, [1929]
* הלקסיקון החדש של רוואי. עורך ראשי. קוגה אישטוואן טרשוי. סקסארד, Babits, 1996

## הערות שוליים

קטגוריה:שחקני תיאטרון יהודים הונגרים
קטגוריה:במאי תיאטרון יהודים הונגרים
קטגוריה:אסירים במחנה הריכוז אושוויץ
קטגוריה:סולנוק: אישים
קטגוריה:שחקנים שנספו בשואה
קטגוריה:נספים במחנה ההשמדה אושוויץ
קטגוריה:קלוז'-נאפוקה: אישים
קטגוריה:הונגרים שנולדו ב-1890
קטגוריה:הונגרים שנפטרו ב-1944
אמה מרונה

**עמנואלה "אמה" מרונה** (באיטלקית: **Emmanuela "Emma" Marrone**; נולדה ב-25 במאי 1984), ידועה לרוב בשמה הפרטי **אמה**, היא זמרת פופ, כותבת שירים ושחקנית איטלקייה.
## ביוגרפיה
במרץ 2010, לאחר שהייתה סולנית בכמה להקות מקומיות, זכתה בתחרות הכישרונות *Amici di Maria De Filippi*. לאחר מכן חתמה על חוזה הקלטות עם יוניברסל מיוזיק גרופ. מאז 2010 הוציאה שבע אלבומי אולפן, מיני-אלבום אחד ושלושים ותשעה סינגלים לאור. במרוצת השנים מכרה למעלה משני מיליון עותקים ברחבי איטליה. ב-18 בפברואר 2012 זכתה פסטיבל סן רמו עם השיר "Non è l'inferno". היא נבחרה לייצג את  באירוויזיון 2014, שנערך בקופנהגן שבדנמרק, עם השיר "La mia città". את ערב הגמר סיימה במקום ה-21.

במרוצת הקריירה המוזיקלית שלה שיתפה פעולה עם עשרות אמנים בין-לאומיים, כמו Thirty Seconds to Mars ואלברו סולר, ועם כותבי שירים איטלקיים ידועי-שם, כגון אלסנדרה אמורוסו ופבריציו מורו. מרונה עצמה כתבה מספר שירים עבור אמנים אחרים.

בשנים 2013, 2015 ו-2016 נבחרה לכהן כאחת המנטוריות בתוכנית *Amici di Maria De Filippi*. תפקידה הניב לה שני פרסים מטעם הטלוויזיה האיטלקית. היא שיחקה במספר סדרות וסרטי טלוויזיה איטלקיים. מרונה הועמדה לפרס המוזיקה של MTV אירופה ולפרס המוזיקה העולמית.

## קישורים חיצוניים

* 

## הערות שוליים

קטגוריה:שחקניות איטלקיות
קטגוריה:זמרות איטלקיות
קטגוריה:משתתפי פסטיבל סן רמו 2011
קטגוריה:משתתפי פסטיבל סן רמו 2012
קטגוריה:משתתפי פסטיבל סן רמו 2022
קטגוריה:משתתפי פסטיבל סן רמו 2024
קטגוריה:נציגי איטליה באירוויזיון
קטגוריה:משתתפי אירוויזיון 2014
קטגוריה:זוכי פסטיבל סן רמו
קטגוריה:איטלקיות שנולדו ב-1984
קטגוריה:איטלקים שנולדו ב-1984
תחנת הכוח צפית

**תחנת הכוח צפית** היא תחנת כוח במחזור משולב, המייצרת חשמל באמצעות גז טבעי הממוקמת בשפלת יהודה בסמוך יער חרובית. התחנה בבעלות חברת החשמל לישראל.

בשנת 1990 הוקמה בצמוד לתל צפית תחנת הכוח ותחנת מיתוג ומעברים לקווי חשמל ראשיים של חברת החשמל. באתר פועלות משנת 1990 שתי יחידות ייצור המוסקות בסולר בעלות הספק כולל של 220 מגוואט (יחידות המיועדות לייצור חשמל לשעת שיא, דחק וחירום). באוקטובר 2006 הושלמה הקמת השלב הראשון של יחידת ייצור חדשה במחזור משולב בעלת הספק של 248 מגוואט המוסקת בסולר. ב-2007 הושלמה הקמת טורבינה קיטורית נוספת כך שהספק היחידה הגיעה ל-360 מגוואט. במאי 2010 עברה לשימוש בגז טבעי.

נכון ל-2022 בתחנה 2 יחידות טורבינות גז תעשייתיות בהספק של 220 מגוואט ויחידת טורבינת גז תעשייתית במחזור משולב בהספק של 360 מגוואט.

## ראו גם
* משק החשמל בישראל

## הערות שוליים

צפית
צפית
קטגוריה:כפר מנחם
UMkhonto we Sizwe (מפלגה דרום אפריקנית)

**uMkhonto weSizwe** (מילולית מזולו: "חנית האומה"), המכונה גם **MK** או **מפלגת MK**, היא מפלגה שמאלנית פופוליסטית דרום אפריקנית, שנוסדה בדצמבר 2023. המפלגה קרויה על שם הזרוע הצבאית למחצה של מפלגת הקונגרס הלאומי האפריקאי ונקראה גם היא uMkhonto we Sizwe, שפעלה בתקופת משטר האפרטהייד בדרום אפריקה. עם זאת, ה-ANC איימה בתביעה משפטית על השימוש בשם זה, וההתאגדות ספגה ביקורת מצד יוצאי ה-MK המקורית.

המפלגה זכתה לפופולריות בדצמבר 2023, כאשר נשיא דרום אפריקה לשעבר ג'ייקוב זומה הודיע כי אף שיישאר חבר מפלגת ה-ANC כל חייו, הוא לא יתמודד מטעם המפלגה בבחירות הכלליות בדרום אפריקה ב-2024, ובמקום זאת יתמודד בראשות MK. הוא הצהיר כי "אינו יכול ואינו מעוניין" לקחת חלק בקמפיין הבחירות של ה-ANC תחת הנהגתו של סיריל רמפוסה, שהחליף את זומה בתפקיד, וכי אם יעשה זאת זו תהיה "בגידה".

## אידאולוגיה
המפלגה תוארה כפופוליסטית, לאומנית זולו, ו"אנטי זרים". בתחנת קול אמריקה הגדירו אותה "מפלגת שמאל רדיקלית", ואילו בשידורי אל-ג'זירה התייחסו אליה כסוציאליסטית. המפלגה מקדמת מדיניות שמרנית חברתית כולל קריאה לביטול החקיקה המאפשרת נישואים חד מיניים, ותמיכה בהפקעת קרקעות ללא פיצוי.

## תמיכה
מאז הקמת המפלגה, כל סקרי דעת קהל הראו שהיא זוכה לתמיכה חזקה בקוואזולו-נטאל, וצפו כי היא תצמצם משמעותית את שיעורי התמיכה ב-ANC בפרובינציה. המפלגה זכתה לאחוזי תמיכה משמעותיים גם בפרובינציה הצפון-מערבית מפומלנגה.

בינואר 2024, הודיע אנדילה מנטיטמה , מנהיג מפלגת Black First Land First על הצטרפות ל-MK במסגרת הסכם ריצה משותפת.

## הישגים בבחירות
בפברואר 2024 התמודדה המפלגה לראשונה בבחירות-המשנה באבקולוסי בקוואזולו-נטאל והגיעה למקום השלישי עם 19% מהקולות. גם בבחירות המשנה שהתקיימו באותו חודש באופונגולו הגיעה המפלגה למקום השלישי, עם 28% מהקולות.

ב-28 בפברואר 2024, המפלגה התמודדה הראשונה שלה מחוץ לקוואזולו-נטאל, בבחירות משנה באחת הרשויות המקומיות במפומלנגה, ושם סיימה במקום השני עם 28% מקולות הבוחרים.

המפלגה התמודדה לראשונה בבחירות כלליות ביוני 2024 כשבראש הרשימה הוצב ג'ייקוב זומה. טרם הבחירות ניסתה ה-ANC לפסול את מועמדותו של זומה בטענה כי עונש המאסר שהוטל עליו בעבר מונע ממנו להתמודד אך בית המשפט דחה טענה זו. בבחירות זכתה MK ב-58 מושבים מתוך 400 המושבים בפרלמנט, והביאה לכך שלראשונה מאז תום שלטון האפרטהייד איבדה ה-ANC את הרוב המוחלט שהיה לה בפרלמנט.

## קישורים חיצוניים
* 

## הערות שוליים

קטגוריה:דרום אפריקה: מפלגות
קטגוריה:שמאל רדיקלי
Imma Be

"**Imma Be**" הוא שיר של ההרכב האמריקאי בלאק אייד פיז מתוך אלבום האולפן החמישי שלהם *[[The E.N.D.]]* (2009). השם של השיר היא ביטוי סלנג שמשמעותו "אני הולך להיות" או "אני אהיה". בתחילה יצא השיר כסינגל שיווקי, ולאחר מכן יצא כסינגל הרביעי מתוך האלבום ב-12 בינואר 2010 על ידי אינטרסקופ רקורדס.

כמו כן, "Imma Be" היה להצלחה מסחרית והפך לסינגל השלישי מתוך *The E.N.D.* שהגיע למקום הראשון במצעד הבילבורד הוט 100 בארצות הברית. הביקורת על השיר הייתה מעורבת באופן כללי. הווידאו קליפ הנלווה לשיר צולם כקליפ בן עשר דקות בשם "Imma Be Rocking That Body" יחד עם "Rock That Body". השיר היה חלק מפסקול הסרט "החבר'ה האחרים" (2010) ושומש בסצנת הבר, והופיע גם בסרט "בדרך לחתונה עוצרים בבנגקוק" (2011).

## הצלחה מסחרית
לפני יציאת האלבום *The E.N.D.*, השיר "Imma Be" יצא כסינגל שיווקי בינלאומי והגיע למקום ה-50 בארצות הברית, בהתבסס על הורדות בלבד. לאחר מכן יצא כסינגל הרביעי מהאלבום בארצות הברית והפך ללהיט השלישי של הלהקה שהגיע למקום הראשון במצעד הבילבורד הוט 100 בשבוע שהסתיים ב-6 במרץ 2010, ועצר את רצף תשעת השבועות של השיר "Tik Tok" של קשה. זה היה השיר השלישי שהגיע למקום הראשון מתוך *The E.N.D.*, אחרי השניים הראשונים, "Boom Boom Pow" ו-"I Gotta Feeling", והפך לשיר הרביעי ברציפות שהגיע לעשירייה הפותחת מתוך האלבום. עם הגעת השיר למקום הראשון, הפכו הבלאק אייד פיז ללהקה הראשונה שהצליחה להכניס שלושה שירים למקום הראשון במצעד בילבורד הוט 100 מתוך אלבום אחד מאז אלבום הבכורה של וילסון פיליפס, *Wilson Phillips*, בין השנים 1990–1991. זה הציב את הבלאק אייד פיז יחד עם הזמר אשר והאלבום *[[Confessions]]*, כשניים מהאלבומים שהסינגלים מתוכם שהו במספר השבועות הרב ביותר במקום הראשון, עם 28 שבועות, כאשר רק האלבום *[[Scorpion (אלבום של דרייק)|Scorpion]]* (2018) של דרייק עם 29 שבועות לפניהם. "Imma Be" הגיע לעשירייה הפותחת במצעד קנדה הוט 100 בזכות עלייה משמעותית בהורדות הדיגיטליות לאחר הופעה של "Imma Be" בטקס פרסי הגראמי ה-52.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2009
קטגוריה:סינגלים מ-2010
קטגוריה:שירי בלאק אייד פיז
קטגוריה:שירים באנגלית
קטגוריה:שירים שהופקו על ידי ויל.איי.אם
קטגוריה:סינגלים שהגיעו למקום הראשון במצעד הבילבורד הוט 100
אילדיקו קומלושי

**אילדיקו קומלושי** (בהונגרית: **Komlósi Ildikó**; נולדה ב-22 במרץ 1959) היא זמרת אופרה מצו-סופרן הונגרייה.

## ביוגרפיה
קומלושי נולדה בבקשסנטאנדראש. בשנים 1980–1984 למדה מוזיקה ב בבודפשט, בשנים 1984–1985 למדה בבית הספר גילדהול למוזיקה ודרמה בלונדון, בהדרכתה של ורה רוז'ה ובשנים 1987–1988 השתתפה בשיעורי התמחות באקדמיה של לה סקאלה במילאנו.

במנת 1982 זכתה בפרס ראשון בתחרות בקרלובי וארי, צ'כיה ובפרס שני בתחרות בדן בוס, הולנד. בשנת 1986 זכתה בתחרות הבינלאומית של פברוטי והופיעה לראשונה ב מול לוצ'יאנו פברוטי בניצוחו של לורין מאזל.

בעקבות הופעת הבכורה המוצלחת שלה, היא הוזמנה להופיע בתיאטראות החשובים בעולם: האופרה של וינה; תיאטרון לה סקאלה במילאנו; פרנקפורט, סנטיאגו דה צ'ילה; המטרופוליטן אופרה וקרנגי הול בניו יורק; תיאטרון סן קרלו בנאפולי; מאגיו בפירנצה; הארנה של ורונה; בית האופרה המלכותית, קובנט גארדן בלונדון; ולה מונה בבריסל.

היא שיתפה פעולה עם המנצחים החשובים בעולם: סר קולין דייוויס, איוואן פישר, ואלרי גרגייב, זובין מהטה ואנטוניו פאפאנו.

### נקודות השיא בקריירה
* דון ג'ובאני - דונה אלווירה בתיאטרון קרלו פליצ'ה בגנואה
* טירת הנסיך כחול הזקן - ג'ודית באופרה של טורקו
* כרמן - תפקיד ראשי, בזמפר-אופרה בדרזדן
* כוחו של גורל - פרציוסילה, במטרופוליטן אופרה בניו יורק
* נקסוס - אריאדנה בלה סקאלה במילאנו
* אבירות כפרית - בנטוצה ב
* כרמן ב
* אאידה באופרה של פרנקפורט, במרחצאות קרקלה ברומא ובלה סקאלה במילאנו בניצוחו של ריקרדו שאיי לפתיחת עונת 2006–2007
* אבירות כפרית ואדיפוס המלך - יוקסטה בתיאטרון רג'יו בטורינו
* הרקוויאם של ורדי בקליארי
* אבירות כפרית - בדויטשה אופר ברלין ובנאפולי
* טירת הנסיך כחול הזקן - בבילבאו
* הרקוויאם של ורדי - התזמורת הפילהרמונית של לונדון בניצוחו של ולדימיר יורובסקי בלונדון
* רקוויאם של דבוראק בברצלונה, בקליארי ופלרמו
* אדריאנה לקוברר בפלרמו
* שלומית - במטרופוליטן אופרה בניו יורק
* פרסיפל - Kundry בדויטשה אופר ברלין
* דון קרלוס בזמפר-אופרה בדרזדן
* אאידה בברלין ובמינכן
* השיר על הארץ - באוביידו, אנטוורפן וגנט
* טירת הנסיך כחול הזקן ברומא
* מיסה סולמניס מאת בטהובן בפלרמו
* אאידה ורוסלקה (ג'זיבאבא) בברצלונה
* Die Frau ohne Schatten  - Die Amme במטרופוליטן אופרה בניו יורק
* Ciarondejska (הנסיכה Evpraksija) באנטוורפן
* טירת הנסיך כחול הזקן בטוקיו
* Les Troyens  - קסנדרה בדויטשה אופר ברלין
* אאידה במצדה בניצוחו של דניאל אורן בשנת 2011
* הסימפוניה השנייה של מאהלר בתיאטרו מאסימו בפלרמו

## פרסים
* בשנת 2014 זכתה בפרס צלב אמצעי של מסדר ההצטיינות ההונגרי (1922)
* בשנת 2016 זכתה בפרס קושוט

## הפניות

## קישורים חיצוניים

* Official site of the artist 
* Info on ateliermusicale.it 
* אילדיקו קומלושי, באתר האופרה הישראלית

קטגוריה:זמרות מצו סופרן
קטגוריה:זמרות אופרה
קטגוריה:זמרות הונגריות
קטגוריה:בוגרות האקדמיה למוזיקה ע"ש פרנץ ליסט
קטגוריה:בוגרות בית הספר גילדהול למוזיקה ודרמה
קטגוריה:ילידות 1959
קטגוריה:הונגרים שנולדו ב-1959
סולנט

**סולנט** הוא מצר בין האי וייט ליבשת בריטניה הגדולה. הנמלים ההיסטוריים העיקריים של סאות'המפטון ופורטסמות' נמצאים בחופי מצר. אורכו כ-32 ק"מ ורוחבו משתנה בין 4 ל-8 ק"מ. אמנם באזור ה-Hurst Spit  מצטמצם המעבר לקצת יותר מ-1.6 ק"מ.

הסולנט הוא נתיב שיט מרכזי עבור כלי שיט להפלגה ולמשא וכן עבור כלי שיט צבאיים. זהו גם אזור פנאי חשוב לספורט ימי, בפרט יאכטות, והוא מארח את אירוע השיט של שבוע קווס מדי שנה. המצר מוגן על ידי האי וייט, ויש לו דפוס של גאות ושפל מורכב, שהועיל להצלחתה של סאות'המפטון כנמל, ומספק "גאות כפולה" המרחיבה את חלון הגאות ובמהלכו ניתן לטפל בספינות עם טפטוף עמוק. ספיטהד שבסולנט ידוע כמקום שבו הצי המלכותי נבדק באופן מסורתי.

לאזור חשיבות אקולוגית ונופית רבה, במיוחד בגלל בתי הגידול של החוף והשפך לאורך גדותיו. חלק גדול מקו החוף של המצר מוגדר כאזור מיוחד לשימור. הוא גובל ומהווה חלק מאופיים של מספר נופים מוגנים חשובים מבחינה לאומית, כולל הפארק הלאומי ניו פורסט.

## אטימולוגיה
המילה סולנט (Solent) קדמה לאנגלית העתיקה, והיא מתועדת לראשונה בשנת 731 בשם *Soluente*. כתיב מקורי זה מרמז על גיזרון אפשרי מהיסוד הבריטי "uente", שנעשה בו שימוש לאורך ההיסטוריה של המפשייר, כמו בעיר הרומית "Venta Belgarum" (בלטינית "*Venta"*), הממלכה הפוסט-רומית של "Y Went", והשם המודרני. של ווינצ'סטר.

מאוחר יותר הוא מופיע ברשומות האנגלו-סקסיות בתור "*Solentan"*.

אפשרות נוספת הוצעה, שמשמעות השם בשפות השמיות היא "סלע יציב", והמצר נקרא כך כדי לתאר את הצוקים המסמנים את הגישה המערבית של המצר. מוצא שמי זה עשוי להיות שריד של הסוחרים הפיניקים שהפליגו לבריטניה מהים התיכון כחלק מסחר הפח העתיק.

הצעה נוספת היא שהשם סולנט הוא על שמן של הסולות הצפוניות (שנודעו בעבר כ"סולנים" או "אווז הסולאן") המצויים לאורך החוף.

## גאולוגיה
במשך אלפי שנים עמק נהר הסולנט התרחב והעמיק בהדרגה. נהר פרומה היה מקורו של נהר הסולנט, כאשר ארבעה נהרות נוספים - נהרות אבון, האמבל, איצ'ן וטסט - היו יובלים שלו.

סקר קרקעית הים הראה כי כאשר מפלס הים היה נמוך יותר בעידן הקרח, נהר הסולנט המשיך את קו הסולנט המזרחי (ספיטה) עד לנקודה שנמצאת מזרחית לקצהו המזרחי של האי וייט, בהמשך הוא חובר לנהר הראשי הזורם במורד הערוץ האנגלי.

## קישורים חיצוניים

## הערות שוליים

קטגוריה:אנגליה: אתרי רמסר
קטגוריה:אנגליה: מצרי ים
מגילת ששת הימים

**מגילת ששת הימים** הוא ספר שכתב חגי בן ארצי. הספר מתאר את אירועי מלחמת ששת הימים בפורמט המזכיר את ספרי התנ"ך, בחלוקה לפרקים ולפסוקים. הספר כולל עשרה פרקים המתארים את האירועים לפי סדר כרונולוגי. בין תיאורי האירועים, משולבים פרקי תנ"ך וכן שירים עבריים הקשורים למאורעות. הספר יצא לאור בשנת ה'תשע"ד (2014) בהוצאת ספריית בית אל.

## מטרת כתיבת הספר
המחבר מסביר במבוא לספר את המטרה שלשמה כתב אותו. לדבריו "לא הייתה בהיסטוריה היהודית מלחמה שהתגלתה בה יד ההשגחה הא-לוהית בצורה כל כך ברורה וגלויה כמו במלחמה זו". הוא כתב את הספר כי לעזור לעם ישראל להודות לה' על הניסים הגדולים שעשה להם במלחמה זו. לדבריו, "מן הראוי שבכל בית-ספר, בכל תלמוד תורה, בכל בית ובכל משפחה תוקדש לפחות שעה אחת בכל יום מששת הימים ללימוד סיפורו המיוחד של אותו יום. הבה נהפוך את יום ירושלים לחג של שישה ימים – מכ"ו באייר עד ב' בסיוון. המהדרין יציינו שמונה ימים – מכ"ה באייר עד ג' בסיוון. ראויה הישועה הגדולה שזכינו לה בדורנו לחג שאיננו נופל מחג החנוכה".

## פרקי הספר
הספר כולל עשרה פרקים, המתארים את אירועי המלחמה לפי סדר התרחשותם:
* פרק א (לכ"ה באייר): ההחלטה הגורלית – הרקע לפרוץ מלחמת ששת הימים (הקרב על המים וסגירת מצרי טיראן).
** נספח לפרק: הרב צבי יהודה ונעמי שמר.
* פרק ב (לכ"ו באייר): היום הראשון למלחמה – הישועה הגדולה מן השמיים (מבצע מוקד).
** נספח א לפרק: מסיפורי טייסי חיל האויר.
** נספח ב לפרק: יד ההשגחה העליונה – שלושה פרטים, שאיש לא צפה אותם מראש, והביאו יחד להצלחת המבצע.
* פרק ג (לכ"ו באייר): שחרור חבל עזה.
* פרק ד (לכ"ז באייר): המלחמה עם ירדן.
* פרק ה (לכ"ז באייר): שחרור השומרון.
* פרק ו (לכ"ח באייר): שחרור ירושלים.
* פרק ז (לכ"ט באייר): שחרור הרי חברון.
* פרק ח (לא' בסיוון): שחרור סיני.
* פרק ט (לב' בסיוון): שחרור הגולן.
* פרק י (לג' בסיוון): סיום המלחמה ומשמעותה לדורות.
** נספח: סדר התפילה ליום ירושלים.

## קישורים חיצוניים

* 
* 
* 
* 

## הערות שוליים

קטגוריה:ספרים ישראליים
קטגוריה:ספרי 2014
קטגוריה:מלחמת ששת הימים בתרבות
Apnea

"**Apnea**" (בעברית: "**דום נשימה**") הוא שיר שהוקלט על ידי הזמרת האיטלקייה אמה מרונה. הוא יצא לאור ב-7 בפברואר 2024 בהוצאת חברת התקליטים יוניברסל מיוזיק גרופ, כסינגל הרביעי מתוך אלבום אולפן השביעי שלה, *Souvenir*.

השיר הגיע למקום התשיעי במצעד הסינגלים האיטלקי.

## רקע וכתיבה
השיר נכתב על ידי המבצעת, דווידה פטרלה, יולין בוברוד ופאולו אנטונאצ'י. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-30 מיליון השמעות.

"Apnea" היה שירה של מרונה לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע למקום ה-14.

## וידאו קליפ
הווידאו קליפ הרשמי של השיר פורסם ב-7 בפברואר 2024.

נכון ליוני 2024 עומד מונה הצפיות של הקליפ על למעלה מ-15 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי פסטיבל סן רמו 2024
קטגוריה:שירים באיטלקית
קטגוריה:סינגלים בהוצאת יוניברסל מיוזיק גרופ
שמעון חיררי

רבי **שמעון (יהושע) חיררי** (י' בתמוז ה'תרפ"ו, יוני 1926 – י"ט באדר, ה'תשע"ה, מרץ 2015) היה רב תוניסאי, מחבר ספרים, רב בית כנסת אלגריבה של יוצאי ג'רבא בכפר שלם בדרום תל אביב מייסד מוסדות **פיתוחי חותם** וראש כולל **שער שמעון** בתל אביב.

## תולדות חייו
נולד בי' בתמוז ה'תרפ"ו (1926) בעיר גאבס שבתוניס לאביו רבי אברהם ולאמו בחריה. למד בתוניס אצל הרבנים רבי יוסף סוסו הכהן, רבי חיים חורי, רבי מכלוף עידאן ורבי סעיד חדאד. בשנת ה'תש"ח (1948), מונה על ידי רבי חיים חורי לרב העיר תמזרט.

בשנת ה'תשי"ז, עלה לארץ ישראל והתיישב בתל אביב. מונה לשמש כרב בית כנסת אלגריבה של יוצאי ג'רבא בכפר שלם בדרום תל אביב. ייסד את מוסדות **פיתוחי חותם** הכוללים תלמוד תורה, בית ספר, גנים ובית מדרש עם למעלה מ-700 תלמידים. היה ראש כולל **שער שמעון**.

עסק בתורת הנסתר ויזם את מפעל לימוד הזוהר היומי. מדי שנה היה עורך אירוע גדול לסיום הזוהר בהשתתפות זמרים, רבנים ואישי ציבור ביניהם הרב שלום ארוש ועוד.

היה חברו של הראשון לציון הרב הרב עובדיה יוסף שכינה אותו "צדיק יסוד עולם".

חיבר ספרים רבים בעיקר ספרי שו"ת ופרשנות על התנ"ך. הסכמות לספריו קיבל מהרב עובדיה יוסף, הרב מרדכי אליהו, רבו יוסף סוסו הכהן, הרב שלום משאש הרב יעקב בצלאל ז'ולטי, הרב חיים דוד הלוי והרב רפאל כדיר צבאן. הדפיס את כתבי רבו רבי סעיד חדאד בספר **סיחה נאה**.

ציווה לכתוב על מצבתו את התואר "הזקן הפשוט" בלבד ללא כל תואר רבני כל שהוא, נפטר ביום י"ט אדר ה'תשע"ה (2015), ונטמן בבית העלמין הישן בבאר שבע על יד רבו יוסף סוסו הכהן.

## משפחתו
* בנו, ר' דב חיררי - פעיל בעיריית תל אביב לשעבר
* בנו, ר' יוסף חיררי - ניהל את מוסדות "פיתוחי חותם" לאחר פטירת אביו, נפטר באדר ה'תשפ"ד (כממלא מקומו התמנה בנו ר' שמעון חיררי).
* בנו ר' ברוך חיררי ראש ישיבת בית רבי בתל אביב
* בנו ר' פרץ חיררי - גבאי בית כנסת אלגריבה
* נכדו ר' רונן כהן -ממשיך דרכו בהנהגת בית הכנסת והקהילה

## חיבוריו

## תלמידיו
* הרב אברהם שושן, ראש כולל "היכל הקודש" בבני ברק.
* הרב חיים פוקס, ראש מכון סגולת אמת בבני ברק
* הרב שמעון יוסף חיים חירארי, מחבר ספר אור שמח על מסכת פסחים

## לקריאה נוספת
* **תור הזהב** התוספת התורנית של עיתון הדרך, גיליון 28

## קישורים חיצוניים

* 
* סרטונים באתר 'כולל'
* רבי שמעון חירארי באתר הספרייה הלאומית
* , , , , 
* 
* 
* 
* 
* , 
* 
* 
* 
* 
* 
* 
* 

## הערות שוליים

קטגוריה:מחברי ספרי שו"ת
קטגוריה:רבנים תוניסאים
קטגוריה:ישראלים ילידי תוניסיה
קטגוריה:תל אביב-יפו: רבנים
קטגוריה:פרשני מגילת אסתר
קטגוריה:פרשני נ"ך
קטגוריה:מחברי ספרות תורנית
קטגוריה:פרשני הגדה של פסח
קטגוריה:פרשני מסכת אבות
קטגוריה:מחברי ספרי חידושים על התורה
קטגוריה:רבנים ג'רבאים
קטגוריה:פעילי ש"ס
קטגוריה:כפר שלם: אישים
קטגוריה:אישים הקבורים בבאר שבע
קטגוריה:ישראלים שנולדו ב-1926
קטגוריה:ישראלים שנפטרו ב-2015
סולנהופיה

**סולנהופיה** (שם מדעי: *Solnhofia*) הוא סוג של זוחל קרוב לצבים, אשר התקיים בתקופת היורה העליון. הסוג תואר בידי החוקר גפני ב-1975 על בסיס שרידים שנמצאו בגרמניה.

## מאפיינים
בסוג זה ישנם 2 מינים: *Solnhofia parsonsi* שתואר ב-1975 ו-*Solnhofia brachyrhyncha* שתואר ב-2020. המין הראשון ידוע משרידים מאובנים של גולגולת ולסת חלקית מתצורות זולהופן  שבבוואריה. ממצאים לא שלמים נוספים התגלו בשווייץ ובבוואריה וכנראה שגם בצרפת, מה שמראה על שכיחותו של המין באירופה במשך היורה העליון. בשנת 2020 תואר מין נוסף, *Solnhofia brachyrhyncha*  שבשוויץ.

זוחל זה למרות דמיונו לצבי הים המודרניים היה קשור למשפחה הנכחדת Eurysternidae, אליה הופנה על ידי החוקר Anquetin ועמיתיו ב-2017. משפחה זו הייתה חלק מהקבוצה טסטודינטה, ממנה התפצלו הצבים המודרניים.

צב זה התקיים במימי היורה וכנראה שחי בדומה לצבי ים מודרניים, ניזון מיצורי ים קטנים ונטרף בתורו בידי זוחלים ימיים גדולים כמו הפליוזאורוס.

## קישורים חיצוניים

## הערות שוליים

קטגוריה:טסטודינטה
קטגוריה:בעלי חיים שחיו ביורה עליון באירופה
קטגוריה:מאובני טקסונים שתוארו ב-1975
הסופר קאפ האירופי 2024

**הסופר קאפ האירופי 2024** היה המהדורה ה-49 של הסופר קאפ האירופי, משחק כדורגל שנתי שמאורגן על ידי אופ"א ומשחקות בו האלופות המכהנות של שתי תחרויות המועדונים המובילות באירופה, ליגת האלופות והליגה האירופית. במשחק השתתפו המועדון הספרדי ריאל מדריד, הזוכה בליגת האלופות 2023/24, והמועדון האיטלקי אטאלנטה, אלופת הליגה האירופית 2023/24.

המשחק נערך באצטדיון הלאומי בוורשה, פולין ב-14 באוגוסט 2024 והסתיים בניצחון 0-2 של ריאל מדריד.

## הקבוצות

הייתה זו הפעם הראשונה שאטאלנטה משתתפת בסופר קאפ האירופי וההופעה התשיעית של ריאל מדריד בתחרות.

## האצטדיון המארח
ב-26 בספטמבר 2023 נבחר האצטדיון הלאומי בוורשה, פולין, לארח את משחק הסופר קאפ.

## מהלך המשחק

### הרכבי הקבוצות

## ראו גם
* גמר ליגת האלופות 2024
* גמר הליגה האירופית 2024

## קישורים חיצוניים
* 

## הערות שוליים

קטגוריה:משחקי הסופר קאפ האירופי
קטגוריה:תחרויות כדורגל בפולין
קטגוריה:ורשה: ספורט
קטגוריה:תחרויות כדורגל ב-2024
קטגוריה:ריאל מדריד
קטגוריה:אטאלנטה (כדורגל)
קטגוריה:2024 בפולין
קמי (סדרת טלוויזיה)

**קמי** (בקוריאנית: **깨미**) היא סדרת טלוויזיה דרום קוריאנית לילדים בהנפשה ממוחשבת שנוצרה בידי חברת ההפקה G&G Entertainment עבור ערוץ EBS אותו הערוץ בו היא משודרת בדרום קוריאה. בישראל שודרה בערוץ לולי ובניק ג'וניור בשנת 2012. פרקיה של הסדרה באורך 12 דקות.

שיר הפתיחה והסיום של התוכנית בעברית בוצע על ידי שחר קדוש, בר סביר, מאיה לבני, לירון לב וגילן שחף.

## עלילה
קמי היא דינוזאורית ירוקה שבכל פרק היא וחבריה טוגי, קוקו וטרה הולכים לסופרמרקט של סבא משקפון שאין לו בכל פרק מוצר, היא וחבריה ילכו למקום כלשהו כדי למצוא את המוצר דבר במלי המעלית. בסוף כל פרק ישנו שיר העוסק באותו מוצר.

## דמויות
* **קמי**: דינוזאורית ירוקה מסוג טריצרטופס, הדמות המרכזית בתוכנית.
* **טוגי**: דוב כחול ושמן, חבר של קמי.
* **קוקו**: שועל כתום בעל אף שחור, חבר של קמי.
* **טרה**: נמלה סגולה, חברה של קמי רוכבת על עגלת קניות שקוראים לה "סלסל".
* **סלסל**: עגלת קניות צהוב כתום עליו רוכבת טרה.
* **סבא משקפון**: בעל הסופרמרקט בו מבקרים קמי, טוגי, קוקו וטרה. זנו לא ידוע אולי קרנף סגול.
* **מלי המעלית**: מעלית ורודה, לוקחת את קמי וחבריה ליעד שהם צריכים.

## מדבבים
הדיבוב העברי הופק על ידי אסנת סדן ובוים על ידי אפרת קרצמן.

## סדרות ספין אוף
לסדרה יצאו שתי סדרות ספין אוף:
* **מסעות קמי**: בסדרה הזו קמי וחבריה כשהם לבושים במדי ספארי יכנסו למעבורת קסמים כדי ושם הם ימצאו את כל התשובות לשאלותיהם על החי. בישראל שודרה הסדרה בערוץ הופ! בשנת 2017. פרקי הסדרה באורך 13 דקות.
* **קמי בעולם האמיתי**: בסדרה הזו קמי, טרה והברווזים "בוקה וצ'וקה" יעזרו בספרים ובאינטרנט מתחת לעץ קסום, כדי למצוא תושבות לשאלותיהם. בישראל שודרה הסדרה בספארי KIDS בשנת 2012, פרקי הסדרה באורך 9 דקות.

## קישורים חיצוניים
* 

קטגוריה:סדרות טלוויזיה לילדים
קטגוריה:סדרות הנפשה דרום-קוריאניות
קטגוריה:ערוץ לולי: סדרות
קטגוריה:ערוץ הופ!: תוכניות רכש
קטגוריה:ניק ג'וניור: תוכניות וסדרות
פיורלה מנויה

ממוזער|פיורלה מנויה (2017)
**פיורלה מנואה** (באיטלקית: **Fiorella Mannoia**; נולדה ב-4 באפריל 1954) היא זמרת איטלקייה.

## קריירה
מנואה נולדה ברומא. אביו היה פעלולן, והיא שאבה ממנו השראה רבה כילדה. כשהתבגרה הלכה בדרכו, והחלה לעבוד כפעלולנית גם כן.

בשנת 1968 נחלה את הצלחתה הראשונה כזמרת. היא הופיעה בפסטיבל די קסטרוקרו עם השיר "Un bimbo sul leone" של אדריאנו צ'לנטנו. מיד לאחר ההופעה חתמה על חוזה הקלטות עם חברת תקליטים ידועת-שם באיטליה. קריירת השירה המקצועית שלה החלה רק בשנות ה-80 של המאה ה-20. במרוצת השנים השתתפה בפסטיבל סן רמו ארבע פעמים, כשהראשונה נרשמה ב-1981 עם השיר "Caffè nero bollente".

אלבומיה המצליחים של מנויה הם *Certe piccole voci* (1999) ו-*Fragile* (2001), שהותעדו על ידי איגוד תעשיית ההקלטות האיטלקי בתואר פלטינה כפולה, לאחר שנמכרו בכ-200,000 עותקים ברחבי המדינה. בשנת 2004 הגיעה למקום הראשון במצעד האלבומים האיטלקי עם אלבום ההופעה *Concerti*. בשנת 2005 קיבלה את עיטור מסדר ההצטיינות של הרפובליקה של איטליה.

שנתיים אחר כך יצא אלבומה המצליח *Canzoni nel tempo*, ששהה שנה שלמה במצעדים השונים והפך לאלבומה השלישי שזוכה במעמד פלטינה כפולה. בשנת 2009 הוציאה יחד עם נעמי את השיר "L'amore si odia", שהגיע למקום הראשון במצעד הסינגלים.

בשנת 2023 נמנתה בין האמנים המשתתפים בפסטיבל סן רמו 2024, הקדם האיטלקי לאירוויזיון 2024, שהתקיים במאלמה שבשוודיה. שירה לתחרות היה "Mariposa", והוא דורג בערב הגמר במקום ה-15.

## קישורים חיצוניים
* 

## הערות שוליים

קטגוריה:זמרות איטלקיות
קטגוריה:שחקניות איטלקיות
קטגוריה:פעלולנים
קטגוריה:משתתפי פסטיבל סן רמו 1981
קטגוריה:משתתפי פסטיבל סן רמו 1984
קטגוריה:משתתפי פסטיבל סן רמו 1987
קטגוריה:משתתפי פסטיבל סן רמו 1988
קטגוריה:משתתפי פסטיבל סן רמו 2017
קטגוריה:משתתפי פסטיבל סן רמו 2024
קטגוריה:ילידות 1954
קטגוריה:איטלקים שנולדו ב-1954
ישיבת אור לציון

**ישיבת אור לציון** היא ישיבה חרדית ספרדית בירושלים.

## היסטוריה
הישיבה הוקמה בתשנ"ח על ידי הרב אליהו אבא שאול על שם אביו – הרב בן ציון אבא שאול.

הישיבה שוכנת בשכונת גבעת משה בשנת 2020 היו בישיבה כ-280 בחורים. נכון ל-2024 בישיבה כ-150 בחורים

רוב הצוות בישיבה ספרדי, ההלכות והמנהגים הם לפי הרב בן ציון אבא שאול, סגנון הלימוד הוא ליטאי קלאסי בתוספת שיטת העיון הספרדי.

באייר תשפ"ב (מאי 2022) נפטר ראש הישיבה הרב אליהו אבא שאול. בנו בן ציון מונה לראש הישיבה תחתיו.

מאנשי הצוות בישיבה: הרב שלמה בר שלום – משגיח, הרב צבי פרצוביץ – ר"מ בישיבה.

לישיבה מרכז קהילות לבוגרי הישיבה.

## מכון אור לציון
בישיבה מכון להוצאת ספרים, ביניהם סדרת הספרים אור לציון, אור אליהו, ברכת ציון ועוד רבים אחרים.

הרב אלחנן אבא שאול מנהל את המכון.

## גלריה

תמונת הרב אליהו אבא שאול.jpeg|ראש הישיבה בעבר, הרב אליהו אבא שאול
בן ציון אבא שאול הנכד.jpg|ראש הישיבה הנוכחי הרב בן ציון אבא שאול


## קישורים חיצוניים
* 
* ישיבת אור לציון - תגית, באתר בחדרי חרדים
* ישיבת אור לציון - תגית, באתר JDN
* ישיבת אור לציון - תגית, באתר כיכר השבת
* 

## הערות שוליים

אור לציון
אור לציון
אור לציון
קטגוריה:גבעת משה
קטגוריה:משפחת אבא שאול
ררוזאורוס

**ררוזאורוס** (שם מדעי: ***Rarosaurus***; מילולית: "לטאה נדירה") הוא סוג של זוחל ימי נכחד מסדרת הפלזיוזאורים, אשר התקיים במימי הקרטיקון העליון שלפני 67 עד 66 מיליון שנה מזמננו. ככל הנראה הוא נכחד עם הכחדת הקרטיקון הגדולה לפנני 66 מיליון שנה והוא מאחרוני הפוליקוטיליים ששרדו והיחיד הידוע מהמאסטריכט.

סוג זה מכיל מין בודד - *Rarosaurus singularis*, אשר התגלה בתצורות Muwaqqar Chalk Marl Formation שבירדן. שם המין - "בודד" מתייחס להיותו דגימת הפליוזאור היחיד שהתגלתה באזור.

## מאפיינים
שרידי הררוזאורוס כללו מאובנים של גולגולת וחרטום חלקי שמור הייטב עם שיניים שנמצאו באבן גיר ושייכים לפרט בודד. הסוג תואר בשנת 2009 בידי החוקר Kaddumi.

אורך הממצאים שהתגלו הגיע ל-20 ס"מ והראה מבנה חרטום מוארך מאוד, בדומה לרבים מהפוליקוטיליים כמו הדוליצ'ורינצ'ופס. הוא היה בעל שיניים חרוטיות וקצרות כשהשן הראשונה בלסת הייתה בולטת מלפנים. ככל הנראה פרט בוגר הגיע לאורך של שלושה מטרים בקירוב והיה קטן ביותר לפליוזאור. היו לו סנפירים עבים וזנב קצר יחסית, מה שעזר לו לרדוף אחרי טרף במים במהירות.

עקב מבנ החרטום נראה שהוא ניזון מדגים וסילוניות שהוא לכד בלסתותיו.

## קישורים חיצוניים

## הערות שוליים

קטגוריה:פוליקוטיליים
קטגוריה:בעלי חיים שחיו בקרטיקון עליון באסיה
קטגוריה:פלזיוזאורים שחיו בקרטיקון